《呈汪山翁并赠梦庐柏庐兄弟二首 其二》
清代·王浩

高沙罗绮不足贵，一日并读程侯诗。病僧枯几古犹媚，好女明侯秀亦奇。

清响度君钟老凤，大饥如我独蹲鸱。就床笑语上下意，少年相期倘在兹。

作者简介：王浩（1894--1923），字然甫，一字瘦湘，江西南昌人。诸体俱工，宗奉宋贤，以七律见长。陈散原评谓：“吐弃凡近，多骨重神寒之作，力追山谷，笔端可畏，然间有摹拟太似处。”有家藏钞本《思斋集》。